Sistemul Informatic Integrat pentru emiterea actelor de stare civilă, care le permite cetățenilor să obțină certificate de naștere și deces în format digital, a fost extins în alte 25 de localități din județele Cluj, Iași, Constanța, Ialomița, Sibiu și Timiș, anunță Ministerul Afacerilor Interne, scrie Rador Radio România.
Este vorba despre cea de-a doua etapă de extindere, după ce sistemul a devenit funcțional în data de 8 mai. În prezent, acte de stare civilă în format digital se mai pot obține și în unele localități din județele Hunedoara și Ilfov.
Se estimează că sistemul va deveni operațional în toată țara până la sfârșitul lunii septembrie.